Керттера да могашал хилар. Цу дешай цхьанкхетар хоз вайна каст-каста. Ха дIа мел йода дукхагIа бакъ а ду вай из. ХIаьта могашал, унахцIено Iочубуача кхачага хьажжа мара хулаш яц. Вай буа кхача, дукхагIдолча даькъе, коа леладеча хьайбаех хьадоала беркат да: шура, маш, дулх, фуъ… Цунга хьажжа вай леладу хьайбаш могаш ца хилча, вай унахцIенон зе кхет. Кхы цхьаккха ца хилча а, вай тIа мел оттадаьча хIаман Iунал де дезаш да вай, бусалба дино дIа ма деххара. Воашта кардерзадаьча хьайбай хьал лораде декхарийла да вай, из етт бале а, жIали дале а.